18)

Lisätään 56 c artiklan jälkeen 16 jakso seuraavasti: ”16 jakso InvestEU-rahastosta tuettuihin rahoitustuotteisiin liittyvä tuki 56 d artikla Soveltamisala ja yhteiset edellytykset 1. Tätä jaksoa sovelletaan InvestEU-rahastosta tuettuihin rahoitustuotteisiin liittyvään tukeen, jolla tuetaan toteutuskumppaneita, rahoituksen välittäjiä ja/tai lopullisia tuensaajia. 2. Tuki on perussopimuksen 107 artiklan 3 kohdassa tarkoitetulla tavalla sisämarkkinoille soveltuvaa, ja se vapautetaan perussopimuksen 108 artiklan 3 kohdan mukaisesta ilmoitusvaatimuksesta edellyttäen, että se täyttää I luvussa, tässä artiklassa ja joko 56 e artiklassa tai 56 f artiklassa säädetyt edellytykset. 3. Tuen on täytettävä kaikki sovellettavat edellytykset, joista säädetään [InvestEU-rahastoa] koskevassa asetuksessa [reference] ja investointisuuntaviivoissa [reference]. 4. InvestEU-rahastosta tuettujen rahoitustuotteiden nojalla myönnettyyn kokonaisrahoitukseen sovelletaan 56 e ja 56 f artiklassa säädettyjä enimmäiskynnysarvoja, edellyttäen että rahoitukseen sisältyy tukea. Enimmäiskynnysarvoja sovelletaan a) hanketta kohden, kun kyseessä on 56 e artiklan 2 ja 3 kohdan, 56 e artiklan 4 kohdan a alakohdan i alakohdan, 56 e artiklan 5 ja 6 kohdan, 56 e artiklan 7 kohdan a ja b alakohdan ja 56 e artiklan 8 kohdan soveltamisalaan kuuluva tuki; b) lopullista tuensaajaa kohden, kun kyseessä on 56 e artiklan 4 kohdan a alakohdan ii ja iii alakohdan, 56 e artiklan 7 kohdan d alakohdan, 56 e artiklan 9 kohdan ja 56 f artiklan soveltamisalaan kuuluva tuki. 5. Tukea ei myönnetä uudelleenrahoituksen tai takuiden muodossa rahoituksen välittäjien olemassa oleviin salkkuihin. 56 e artikla InvestEU-rahastosta tuettuihin rahoitustuotteisiin liittyvää tukea koskevat edellytykset 1. InvestEU-rahastosta tuetun rahoitustuotteen nojalla lopullisille tuensaajille myönnetyn tuen on täytettävä seuraavat edellytykset: a) 2–9 kohdan yhdessä kohdassa vahvistetut edellytykset; ja b) jos rahoitus myönnetään lainojen muodossa lopullisille tuensaajille, korkoprosentin on vastattava vähintään lainan myöntämisajankohtana sovellettavan viitekoron peruskorkoa. 2. Euroopan laajuiseen digitaaliseen liitettävyyteen liittyvään infrastruktuuriin myönnettävän tuen on täytettävä seuraavat vaatimukset: a) Yleiset kumulatiiviset edellytykset: i) Hanke on yhteistä etua koskeva hanke digitaaliseen liitettävyyteen liittyvien infrastruktuurien alalla asetuksen (EU) …/… (Verkkojen Eurooppa 2 -asetuksen) mukaisesti; ii) InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 100 miljoonaa euroa; iii) Tuensaaja rahoittaa vähintään 25 prosenttia tukikelpoisista kustannuksista omilla varoillaan tai ulkopuolisella rahoituksella sellaisessa muodossa, johon ei liity julkista tukea. Jos tällainen ulkoinen rahoitus tarjotaan investointijärjestelyllä, jossa yhdistyy eri rahoituslähteitä, edellytys korvataan edellytyksellä, jonka mukaan järjestelyssä on oltava 30 prosenttia yksityisiä investointeja; iv) Tukea voidaan myöntää vain asetuksen (EU) …/… (Verkkojen Eurooppa 2 -asetuksen) mukaisiin tukikelpoisiin investointikustannuksiin infrastruktuurin käyttöönottoa varten; v) Hanke valitaan asetuksen (EU) …/… (Verkkojen Eurooppa 2 -asetuksen) mukaisesti: i) valinnan suorittaa Euroopan komission nimittämä riippumaton rahoituksen välittäjä yhteisesti sovittujen investointisuuntaviivojen perusteella; ii) valinnan suorittaa Euroopan komissio tarjouskilpailumenettelyssä selkein, läpinäkyvin ja syrjimättömin perustein; tai iii) valinnan suorittavat Euroopan komission nimittämät riippumattomat asiantuntijat; vi) Hanke mahdollistaa yhteydet, jotka ylittävät voimassa oleviin lakisääteisiin velvollisuuksiin liittyvät vaatimukset, kuten taajuuksien käyttölupaan sisältyvät vaatimukset; vii) Hankkeessa varmistetaan kolmansille osapuolille avoimet tukkutason käyttöoikeudet, mukaan lukien toimintojen eriyttäminen, tasapuolisin, kohtuullisin ja asianmukaisin ehdoin 52 artiklan 5 ja 6 kohdan mukaisesti; tätä artiklaa sovellettaessa hankkeessa voidaan tarjota toimintojen fyysisen eriyttämisen sijaan sitä vastaava virtuaalinen eriyttäminen, jos jäsenvaltion sääntelyviranomainen tai komissio tunnustaa virtuaalisen tuotteen vastaavan fyysistä eriyttämistä; viii) Hanke kuuluu jäljempänä b alakohdassa täsmennettyyn hankkeiden ryhmään ja täyttää asiaa koskevat erityisedellytykset. b) Erityisedellytykset: i) Seuraavia kumulatiivisia erityiskriteereitä sovelletaan sellaisiin verkkoihin tehtäviin investointeihin, jotka tarjoavat vähintään 1 Gbit/s symmetrisen lataus- ja lähetysnopeuden: — Hankkeen tarkoituksena on liittää verkkoon asetuksen (EU) …/… (Verkkojen Eurooppa 2 -asetuksen) 8 artiklan 3 kohdan a alakohdassa määritellyt sosioekonomiset vaikuttajat, jotka ovat perussopimuksen 106 artiklan 2 kohdassa tarkoitettuja julkisia tai yksityisiä yrityksiä, jotka tuottavat yleisiin taloudellisiin tarkoituksiin liittyviä palveluja koulutuksen, sosiaalipalvelujen, myös terveydenhuoltopalvelujen, julkishallinnon, liikenteen, postipalvelujen ja kulttuurin alalla, komission päätöksen 2012/21/EU tai kyseisen päätöksen korvaavien myöhempien säädösten mukaisesti; — Hanke perustuu yksilöityyn markkinoiden toimintapuutteeseen, joka on todennettu käytettävissä olevalla asianmukaisella kartoituksella tai julkisella kuulemisella, jos kartoitusta ei ole käytettävissä; — Tukikelpoiset sosioekonomiset vaikuttajat voidaan liittää hankeinfrastruktuuriin vain, jos niillä ei ole pääsyä olemassa olevaan tai seuraavien kolmen vuoden aikana tai suunnitellun tuetun toimenpiteen aikataulun rajoissa uskottavasti suunnitteilla olevaan infrastruktuuriin, joka tarjoaa vähintään 200 Mbit/s symmetrisen lataus- ja lähtönopeuden tai vähintään 500 Mbit/s latausnopeuden. — Hanke osoittaa oleellisen muutoksen sikäli, että tuetun toimenpiteen tuloksena i) tehdään merkittävä uusi sijoitus laajakaistaverkkoon ja ii) tuettu infrastruktuuri tuo markkinoille merkittäviä uusia valmiuksia laajakaistapalvelun saatavuuden ja kapasiteetin, nopeuksien ja kilpailun suhteen verrattuna olemassa olevaan tai seuraavien kolmen vuoden aikana tai suunnitellun tuetun toimenpiteen aikataulun rajoissa uskottavasti suunnitteilla olevaan infrastruktuuriin. Jotta hankkeen voitaisiin katsoa saavan aikaan merkittäviä uusia investointeja, investointien on oltava suurempia kuin marginaaliset investoinnit, jotka liittyvät vain verkon aktiivisten komponenttien päivittämiseen. Sen osoittamiseksi, että infrastruktuuri tuo markkinoille merkittäviä uusia valmiuksia laajakaistapalvelun saatavuuden ja kapasiteetin, nopeuksien ja kilpailun suhteen, tuetulla infrastruktuurilla on i) varmistettava vähintään kaksinkertainen lataus- ja lähetysnopeus verrattuna olemassa olevaan ja/tai suunnitteilla olevaan infrastruktuuriin ja ii) kyettävä tarjoamaan vähintään 1 Gbit/s symmetrinen lataus- ja lähetysnopeus. — Tukea ei myönnetä hankkeille, joihin sisältyy alueilta, joilla on olemassa tai seuraavien kolmen vuoden aikana tai suunnitellun tuetun toimenpiteen aikataulun rajoissa uskottavasti suunnitteilla kaksi NGA/NGN-verkkoa tai joilla on olemassa tai seuraavien kolmen vuoden aikana tai suunnitellun tuetun toimenpiteen aikataulun rajoissa uskottavasti suunnitteilla ainakin yksi erittäin suuren kapasiteetin verkko, joka kykenee tarjoamaan vähintään 1 Gbit/s symmetrisen lataus- ja lähetysnopeuden. ii) Seuraavia kumulatiivisia erityiskriteereitä sovelletaan 5G-väylien käyttöönottoa koskeviin valtioiden rajat ylittäviin investointeihin keskeisten liikenneväylien varrella: — Hankkeella varmistetaan 5G-väylän keskeytymätön valtioiden rajat ylittävä kattavuus keskeisten liikenneväylien varrella, mukaan lukien maantiet, rautatiet ja sisävesiväylät, sellaisena kuin se on määriteltynä asetuksessa (EU) …/… (Verkkojen Eurooppa 2 -asetuksessa); — Hankkeeseen sisältyy asetuksessa (EU) …/… (Verkkojen Eurooppa 2 -asetuksessa) määritelty rajatylittävä osuus, ja hanke i) koskee vähintään kahta jäsenvaltiota ylittämällä kahden tai useamman jäsenvaltion rajan tai ii) ylittää vähintään yhden jäsenvaltion ja Euroopan talousalueeseen kuuluvan maan rajan; — Hankkeella varmistetaan laajakaistaverkostoon merkittävä uusi investointi, joka on suurempi kuin marginaaliset investoinnit, jotka liittyvät vain verkon aktiivisten komponenttien päivittämiseen. — Hankkeella tuetaan uuden passiivisen infrastruktuurin käyttöönottoa vain, jos olemassa olevaa passiivista infrastruktuuria ei voida käyttää uudelleen. iii) Seuraavia kumulatiivisia erityiskriteereitä sovelletaan rajatylittäviin terabittirunkoverkkohankkeisiin, jotka liittävät yhteen jäljempänä määriteltyjä tiettyjä laskentakeskuksia, suurteholaskentakeskuksia ja datainfrastruktuureita: — Hankkeella tuetaan yhteenliitettävyyttä, jonka rajoittamaton päästä päähän -liitettävyys on vähintään 1 Tbit/s, joko suoralla yhteydellä tai ottamalla käyttöön elementit, jotka ovat tarpeen Euroopan laajuiseen runkoverkkoon liittymiseksi, vähintään kahden sellaisen laskentakeskuksen, suurteholaskentakeskuksen ja datainfrastruktuurin välillä, jotka i) osallistuvat neuvoston asetuksella (EU) 2018/1488 (neuvoston asetus (EU) 2018/1488, annettu 28 päivänä syyskuuta 2018, Euroopan suurteholaskennan yhteisyrityksen perustamisesta, EUVL L 252, 8.10.2018, s. 1) perustettuun Euroopan suurteholaskennan yhteisyritykseen sekä asetuksessa (EU) …/… (Horisontti Eurooppa -asetuksessa) ja eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetussa neuvoston asetuksessa (EY) N:o 723/2009 (EUVL L 206, 8.8.2009, s. 1) määriteltyihin tutkimusinfrastruktuureihin, tutkimusalan lippulaivahankkeisiin ja tutkimusmissioihin; ja ii) sijaitsevat vähintään kahdessa EU:n jäsenvaltiossa tai yhdessä EU:n jäsenvaltiossa ja yhdessä Euroopan tutkimusalueen jäsenvaltiossa; — Hankkeella varmistetaan laajakaistaverkostoon merkittävä uusi investointi, joka on suurempi kuin marginaaliset investoinnit, jotka liittyvät vain ohjelmiston päivittämiseen tai lisensointiin; — Hanke pannaan täytäntöön ostamalla kapasiteettia ja/tai laitteita julkisten hankintojen kautta; — Hankkeella tuetaan uuden passiivisen infrastruktuurin käyttöönottoa vain, jos olemassa olevaa passiivista infrastruktuuria ei voida käyttää uudelleen. iv) Seuraavia kumulatiivisia erityiskriteereitä sovelletaan rajatylittäviin runkoverkkohankkeisiin, jotka liittävät yhteen pilvi-infrastruktuureja: — Hankkeen tarkoituksena on liittää yhteen asetuksen (EU) …/… (Verkkojen Eurooppa 2 -asetuksen) 8 artiklan 3 kohdan a alakohdassa määriteltyjen sellaisten sosioekonomisten vaikuttajien pilvi-infrastruktuurit, jotka ovat perussopimuksen 106 artiklan 2 kohdassa tarkoitettuja julkisia tai yksityisiä yrityksiä, jotka tuottavat yleisiin taloudellisiin tarkoituksiin liittyviä palveluja koulutuksen, sosiaalipalvelujen, myös terveydenhuoltopalvelujen, julkishallinnon, liikenteen, postipalvelujen ja kulttuurin alalla, komission päätöksen 2012/21/EU (*9) tai kyseisen päätöksen korvaavien myöhempien säädösten mukaisesti; — Hankkeeseen sisältyy uusien rajatylittävien runkoverkkojen käyttöönotto tai olemassa olevien verkkojen merkittävä päivitys, ja hanke i) koskee vähintään kahta jäsenvaltiota ylittämällä kahden tai useamman jäsenvaltion rajan tai ii) ylittää vähintään yhden jäsenvaltion ja Euroopan talousalueeseen kuuluvan maan rajan; — Hanke kattaa vähintään kolme tukikelpoisiin sosioekonomisiin vaikuttajiin kuuluvaa tahoa, jotka toimivat eri jäsenvaltioissa; — Hankkeella varmistetaan laajakaistaverkostoon merkittävä uusi investointi, joka on suurempi kuin marginaaliset investoinnit, jotka liittyvät vain ohjelmiston päivittämiseen tai lisensointiin; Hankkeella kyetään tarjoamaan vähintään 10 Gbit/s kerrannaisten symmetrinen lataus- ja lähetysnopeus; — Hankkeella tuetaan uuden passiivisen infrastruktuurin käyttöönottoa vain, jos olemassa olevaa passiivista infrastruktuuria ei voida käyttää uudelleen. v) Seuraavia kumulatiivisia erityiskriteereitä sovelletaan valtioiden rajat ylittävien merenalaisten kaapelien investointeihin: — Hankkeeseen sisältyy asetuksessa (EU) …/… (Verkkojen Eurooppa 2 -asetuksessa) määriteltyjä rajatylittäviä osuuksia, ja hanke i) koskee vähintään kahta jäsenvaltiota ylittämällä kahden tai useamman jäsenvaltion rajan tai ii) ylittää vähintään yhden jäsenvaltion ja Euroopan talousalueeseen kuuluvan maan rajan; Vaihtoehtoisesti tuettu infrastruktuuri on vain tukkutason verkko ja parantaa Euroopan syrjäisimpien alueiden tai merentakaisten alueiden yhteenliitettävyyttä, myös vain yhdessä jäsenvaltiossa. — Tukea ei myönnetä hankkeisiin reiteillä, joita palvelee jo kaksi olemassa olevaa tai suunniteltua runkoverkkoinfrastruktuuria. — Hankkeella varmistetaan merkittävä uusi investointi laajakaistaverkkoon ottamalla käyttöön uusi merenalainen kaapeli tai tekemällä liityntä olemassa olevaan merenalaiseen kaapeliin, puuttumalla varajärjestelmiin liittyviin ongelmiin ja tekemällä marginaalisia investointeja suurempia investointeja. Hankkeella kyetään tarjoamaan vähintään 1 Gbit/s symmetrinen lataus- ja lähetysnopeus; — Hankkeella tuetaan uuden passiivisen infrastruktuurin käyttöönottoa vain, jos olemassa olevaa passiivista infrastruktuuria ei voida käyttää uudelleen. 3. Energian tuotantoon ja energiainfrastruktuuriin myönnettävän tuen on täytettävä seuraavat vaatimukset: a) tukea myönnetään vain investointeihin, jotka tehdään kaasun ja sähkön energiainfrastruktuuriin, johon sovelletaan kolmannen osapuolen pääsyä, tariffisääntelyä ja eriyttämistä energian sisämarkkinoita koskevan lainsäädännön mukaisesti, seuraavien hankeluokkien osalta: i) energian varastointiin liittyvät hankkeet, jotka sisältyvät Euroopan parlamentin ja neuvoston asetuksen (EU) N:o 347/2013 (*9) liitteessä VII olevaan unionin luetteloon yhteistä etua koskevista hankkeista; ii) muut kuin varastointiin liittyvät energiainfrastruktuurihankkeet: — älykkäät sähköverkot; — hankkeet, jotka täyttävät jonkin asetuksen (EU) N:o 347/2013 4 artiklan 1 kohdan c alakohdassa säädetyn kriteerin; — hankkeet, jotka sisältyvät asetuksen (EU) N:o 347/2013 liitteessä VII olevaan unionin luetteloon yhteistä etua koskevista hankkeista; — hankkeet tukialueilla; b) Uusiutuvista energialähteistä tuotetun energian tuotantoon myönnettävän tuen on täytettävä seuraavat vaatimukset: i) tukea myönnetään vain uusille laitoksille, jotka valitaan kilpailuun perustuvin, läpinäkyvin, objektiivisin ja syrjimättömin perustein; ii) tukea ei myönnetä vesivoimaloille, jotka eivät ole direktiivissä 2000/60/EY (*10) säädettyjen edellytysten mukaisia; iii) biopolttoaineita tuottavien laitosten osalta tukea saa myöntää ainoastaan laitoksille, jotka tuottavat kestäviä biopolttoaineita, joita ei ole tuotettu ravintokasveista. c) Tämän kohdan a alakohdassa tarkoitetun InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 150 miljoonaa euroa; Tämän kohdan b alakohdassa tarkoitetun InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 75 miljoonaa euroa. 4. Sosiaali-, koulutus-, kulttuuri- ja luonnonperintöinfrastruktuuriin ja -toimintaan myönnettävän tuen on täytettävä seuraavat vaatimukset: a) InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä saa olla enintään i) 100 miljoonaa euroa hanketta kohden sosiaalipalvelujen tarjoamiseen, koulutukseen tai 53 artiklan 2 kohdassa vahvistettuihin kulttuuritarkoituksiin ja -toimintoihin, mukaan lukien luonnonperintö, käytettyyn infrastruktuuriin tehtäviin investointeihin; ii) 30 miljoonaa euroa sosiaalipalveluihin ja kulttuuriin liittyvän toiminnan tarjoamiseen; iii) 5 miljoonaa euroa yleissivistävään ja ammatilliseen koulutukseen. b) Tukea ei myönnetä koulutukseen, jonka tarkoituksena on noudattaa pakollisia kansallisia koulutusvaatimuksia. 5. Liikenteeseen ja liikenneinfrastruktuureihin myönnettävän tuen on täytettävä seuraavat vaatimukset: a) Infrastruktuureihin, lukuun ottamatta satamia, tarkoitettua tukea myönnetään vain seuraaviin hankkeisiin: i) asetuksen (EU) N:o 1315/2013 3 artiklan a alakohdassa määritellyt yhteistä etua koskevat hankkeet, lukuun ottamatta satamien tai lentoasemien infrastruktuuria koskevia hankkeita; ii) yhteydet Euroopan laajuisen liikenneverkon kaupunkisolmukohtiin; iii) liikkuva kalusto vain sellaisten rautatieliikennepalvelujen tarjoamista varten, jotka eivät kuulu asetuksessa (EY) N:o 1370/2007 (*11) tarkoitetun julkisia palveluhankintoja koskevan sopimuksen piiriin, edellyttäen että tuensaaja on uusi tulokas; iv) kaupunkiliikenne; v) vaihtoehtoisten polttoaineiden infrastruktuuri tai päästötön/vähäpäästöinen liikkuvuusinfrastruktuuri. b) Satamien infrastruktuurihankkeisiin myönnettävän tuen on täytettävä seuraavat vaatimukset: i) tukea voidaan myöntää vain investointeihin, jotka tehdään kulkuinfrastruktuureihin ja satamainfrastruktuureihin, jotka asetetaan kiinnostuneiden käyttäjien saataville yhdenvertaisella ja syrjimättömällä tavalla markkinaehdoin; ii) mahdolliset toimiluvat kolmansille osapuolille tuetun satamainfrastruktuurin rakentamista, parantamista, toiminnan harjoittamista tai vuokraamista varten on myönnettävä kilpailuun perustuvassa menettelyssä, johon ei liity ehtoja, läpinäkyvin ja syrjimättömin perustein; iii) tukea ei myönnetä satamien suprastruktuuriin tehtäviin investointeihin. c) Tämän kohdan a tai b alakohdassa tarkoitettu InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 150 miljoonaa euroa. 6. Muihin infrastruktuureihin myönnettävän tuen on täytettävä seuraavat vaatimukset: a) tukea myönnetään vain seuraaviin hankkeisiin: i) investoinnit yleishyödylliseen vedenjakelu- ja jätevesi-infrastruktuuriin; ii) investoinnit jätteen kierrätystä ja uudelleenkäyttöön valmistelua varten tämän asetuksen 47 artiklan 1–6 kohdan mukaisesti, edellyttäen että tarkoituksena on hoitaa muiden yritysten synnyttämiä jätteitä; iii) investoinnit tutkimusinfrastruktuuriin; iv) investoinnit innovaatioklusterien rakentamiseen tai parantamiseen; b) InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 100 miljoonaa euroa. 7. Ympäristönsuojeluun, mukaan lukien ilmastosuojelu, myönnettävän tuen on täytettävä seuraavat vaatimukset: a) tukea myönnetään vain seuraaviin hankkeisiin: i) investoinnit, joiden avulla yritykset voivat korjata tai ennalta ehkäistä fyysiselle ympäristölle (mukaan lukien ilmastonmuutos) tai luonnonvaroille tuensaajan omasta toiminnasta aiheutuvia haittoja, edellyttäen että investoinnit ylittävät ympäristönsuojelua koskevat unionin normit tai joilla nostetaan ympäristönsuojelun tasoa sovellettavien unionin normien puuttuessa tai joilla mukaudutaan ennakoivasti unionin tuleviin ympäristönsuojelua koskeviin normeihin; ii) yrityksen energiatehokkuutta parantavat toimenpiteet, edellyttäen että energiatehokkuuden parannuksia ei tehdä sen varmistamiseksi, että yritykset noudattavat jo hyväksyttyjä unionin normeja, vaikka ne eivät olisi vielä voimassa; iii) pilaantuneiden alueiden kunnostaminen, edellyttäen että sovellettavan lainsäädännön nojalla ympäristövahingosta vastuussa olevaa oikeushenkilöä tai luonnollista henkilöä ei voida osoittaa 45 artiklan 3 kohdassa tarkoitetun aiheuttamisperiaatteen mukaisesti; iv) ympäristötutkimukset; v) luonnon monimuotoisuuden ja ekosysteemien parantaminen ja ennallistaminen, kun toiminta edistää luonnon monimuotoisuuden suojelemista, säilyttämistä tai ennallistamista ja ekosysteemin hyvän tilan saavuttamista taikka jo hyvässä tilassa olevien ekosysteemien suojelemista. b) Jos tukitoimenpide liittyy toimenpiteisiin, joilla parannetaan energiatehokkuutta asuinrakennuksissa ja sosiaalipalveluihin liittyvän toiminnan tarjoamiseen tarkoitetuissa rakennuksissa, se voidaan myöntää myös toimenpiteisiin, joilla samanaikaisesti parannetaan asuinrakennuksen energiatehokkuutta ja integroidaan uusiutuvaa energiaa paikan päällä tuottava laitos kyseisen energiatehokkuutta koskevan tukitoimenpiteen kohteena olevaan asuinrakennukseen, seuraavin edellytyksin: i) integroitu uusiutuvaa energiaa paikan päällä tuottava laitos liittyy sähkön ja/tai lämmön tuotantoon; siihen voidaan yhdistää varastointilaitteisto; ii) uusiutuvaa energiaa paikan päällä tuottavan laitoksen tuotos saa ylittää enintään 20 prosentilla rakennuksen asukkaiden aggregoidun kulutuskysynnän; iii) uusiutuvaa energiaa paikan päällä tuottavan laitoksen asennettu kapasiteetti saa olla enintään 500 kW; iv) lopullinen tuensaaja voi olla joko rakennuksen omistaja tai vuokralainen; c) Tämän kohdan a ja b alakohdassa tarkoitetun InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 50 miljoonaa euroa; d) tuki toimenpiteisiin, joilla parannetaan rakennusten energiatehokkuutta, voi liittyä myös energiatehokkuussopimusten edistämiseen, seuraavin edellytyksin: i) InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä on enintään [30] miljoonaa euroa; ii) tuki myönnetään lainan tai takuun muodossa; iii) tuki myönnetään pk-yrityksille tai pienille midcap-yrityksille; iv) tuki myönnetään vain energiatehokkuutta koskevan direktiivin 2012/27/EU (*12) 2 artiklan 27 kohdassa tarkoitettuun energiatehokkuussopimukseen. 8. Tutkimukseen, kehittämiseen, innovointiin ja digitalisointiin myönnettävän tuen on täytettävä seuraavat vaatimukset: a) tukea voidaan myöntää i) perustutkimukseen; ii) teolliseen tutkimukseen; iii) kokeelliseen kehittämiseen; iv) pk-yritysten prosesseihin tai organisointiin liittyvään innovointiin; v) innovaatiotoiminnan neuvontapalveluihin ja innovaatiotoimintaa tukeviin palveluihin pk-yrityksille; vi) pk-yritysten digitalisointiin; b) tämän kohdan a alakohdan i, ii ja iii alakohdan soveltamisalaan kuuluvien hankkeiden osalta InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään 75 miljoonaa euroa. Tämän kohdan a alakohdan iv, v ja vi alakohdan soveltamisalaan kuuluvien hankkeiden osalta InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä hanketta kohden saa olla enintään [30] miljoonaa euroa. 9. Myös pk-yritykset tai pienet midcap-yritykset voivat – tämän artiklan 2–8 kohdassa säädettyjen tuen soveltuvuutta sisämarkkinoille koskevien perusteiden lisäksi – saada tukea InvestEU-rahastosta tuetun rahoituksen muodossa, edellyttäen että a) InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä on enintään 15 miljoonaa euroa ja se myönnetään i) mikroyrityksille; ii) pk-yrityksille, jotka eivät ole vielä toimineet millään markkinoilla tai ovat toimineet markkinoilla alle seitsemän vuoden ajan ensimyynnistä markkinoilla; iii) pk-yrityksille, jotka tulevat uusille tuote- tai maantieteellisille markkinoille, mitä varten alkuinvestoinnin on oltava yli 50 prosenttia keskimääräisestä vuotuisesta liikevaihdosta edeltävien viiden vuoden aikana; iv) innovatiivisille yrityksille; v) pk-yrityksille tai pienille midcap-yrityksille, joiden pääasiallinen toiminta sijaitsee tukialueilla, edellyttäen että rahoitusta ei käytetä toiminnan siirtämiseen 2 artiklan 61 a kohdassa määritellyn mukaisesti; tai b) InvestEU-rahaston tuen nojalla lopulliselle tuensaajalle myönnetyn kokonaisrahoituksen nimellismäärä on enintään 2 miljoonaa euroa. 56 f artikla InvestEU-rahastosta tuettuihin kaupallisiin rahoitustuotteisiin liittyvää tukea koskevat edellytykset 1. Rahoituksen lopullisille tuensaajille tarjoavat kaupalliset rahoituksen välittäjät, jotka valitaan avoimesti, läpinäkyvästi ja syrjimättömästi objektiivisten kriteerien perusteella. 2. Kaupallisella rahoituksen välittäjällä, joka tarjoaa rahoituksen lopulliselle tuensaajalle, säilyy vähintään 20 prosentin riski kustakin rahoitusliiketoimesta. 3. Kaupallisen rahoituksen välittäjän kullekin lopulliselle tuensaajalle myöntämän kokonaisrahoituksen nimellismäärä saa olla enintään 7,5 miljoonaa euroa. (*9) Euroopan parlamentin ja neuvoston asetus (EU) N:o 347/2013, annettu 17 päivänä huhtikuuta 2013, Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta (EUVL L 115, 25.4.2013, s. 39)." (*9) Euroopan parlamentin ja neuvoston asetus (EU) N:o 347/2013, annettu 17 päivänä huhtikuuta 2013, Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta (EUVL L 115, 25.4.2013, s. 39)." (*10) Euroopan parlamentin ja neuvoston direktiivi 2000/60/EY yhteisön vesipolitiikan puitteista (EYVL L 327, 22.12.2000, s. 1)." (*11) Euroopan parlamentin ja neuvoston asetus (EY) N:o 1370/2007, annettu 23 päivänä lokakuuta 2007, rautateiden ja maanteiden julkisista henkilöliikennepalveluista sekä neuvoston asetusten (ETY) N:o 1191/69 ja (ETY) N:o 1107/70 kumoamisesta (EUVL L 315, 3.12.2007, s. 1)." (*12) Euroopan parlamentin ja neuvoston direktiivi 2012/27/EU, annettu 25 päivänä lokakuuta 2012, energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta (EUVL L 315, 14.11.2012, s. 1).”"